CELEX: 32009R0271
Language: lt
Date: 2009-04-02 00:00:00
Title: 2009 m. balandžio 2 d. Komisijos reglamentas (EB) Nr. 271/2009 dėl leidimo endo-1,4-beta-ksilanazės ir endo-1,4-beta-gliukanazės preparatui kaip pašarų priedui nujunkytiems paršeliams, mėsiniams viščiukams, vištoms dedeklėms, mėsiniams kalakutams ir mėsinėms antims (leidimo turėtojas – bendrovė BASF SE) (Tekstas svarbus EEE)

3.4.2009   
            
            
               LT
            
            
               Europos Sąjungos oficialusis leidinys
            
            
               L 91/5
            
         
      KOMISIJOS REGLAMENTAS (EB) Nr. 271/2009
   2009 m. balandžio 2 d.
   dėl leidimo endo-1,4-beta-ksilanazės ir endo-1,4-beta-gliukanazės preparatui kaip pašarų priedui nujunkytiems paršeliams, mėsiniams viščiukams, vištoms dedeklėms, mėsiniams kalakutams ir mėsinėms antims (leidimo turėtojas – bendrovė BASF SE)
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, tokio leidimo suteikimo pagrindas ir tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti endo-1,4-beta-ksilanazės, gaunamos iš Aspergillus niger (CBS 109.713) ir endo-1,4-beta-gliukanazės, gaunamos iš Aspergillus niger (DSM 18404), fermentinį preparatą, kaip mėsiniams viščiukams, vištoms dedeklėms, mėsiniams kalakutams, mėsinėms antims ir nujunkytiems paršeliams skirtą pašarų priedą, priskiriamą priedų kategorijai „zootechniniai priedai“.
            
         
               (4)
            
            
               Remiantis 2008 m. gruodžio 3 d. ir 2008 m. gruodžio 9 d. Europos maisto saugos tarnybos (toliau – tarnybos) pareikšta nuomone (2), galima teigti, kad endo-1,4-beta-ksilanazės, gaunamos iš Aspergillus niger (CBS 109.713) ir endo-1,4-beta-gliukanazės, gaunamos iš Aspergillus niger (DSM 18404) fermentinis preparatas, gaminamas paraišką pateikusios bendrovės BASF SE, nedaro nepageidaujamo poveikio gyvūnų sveikatai, žmonių sveikatai ar aplinkai ir veiksmingai gerina nujunkytų paršelių ir mėsinių viščiukų auginimą bei gerina pašarų konversiją mėsiniuose kalakutuose ir vištose dedeklėse. Remiantis su mėsiniais viščiukais susijusiais duomenimis, nuspręsta, kad preparatas veiksmingas ir mėsinėms antims. Taip pat padaryta išvada, kad produktas gali potencialiai būti odos ir kvėpavimo takų sensibilizatorius. Tarnyba nemano, kad reikia nustatyti specialius stebėsenos po pateikimo rinkai reikalavimus. Ji taip pat patikrino ataskaitą, kuri skirta pašarų priedo pašaruose analizės metodui ir kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003.
            
         
               (5)
            
            
               Atlikus šio preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos tenkinamos. Todėl reikėtų leisti naudoti šį preparatą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. balandžio 2 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  EMST leidinys (2008) 914, p. 1–21.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Ne vyresni kaip
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a7
               
               
                  BASF SE
               
               
                  endo-1,4-beta-ksilanazė
                  EC 3.2.1.8
                  Endo-1,4-beta-gliukanazė
                  EC 3.2.1.4
               
               
                  
                               
                           
                           
                              
                                 Priedo sudėtis:
                              
                              Endo-1,4-beta-ksilanazės, gautos iš Aspergillus niger (CBS 109.713),
                              ir endo-1,4-beta-ksilanazės, gautos iš Aspergillus niger (DSM 109.713), preparatas, kurio mažiausias aktyvumas:
                              
                                           
                                       
                                       
                                          kieto pavidalo:
                                          5 600 TXU (1) ir 2 500 TGU (2)/g
                                       
                                    
                                           
                                       
                                       
                                          skysčių:
                                          5 600 TXU ir 2 500 TGU/g
                                       
                                    
                        
                               
                           
                           
                              
                                 Veikliosios medžiagos apibūdinimas:
                              
                              endo-1,4-beta-ksilanazė, gaunama iš Aspergillus niger (CBS 109.713) ir endo-1,4-beta-gliukanazė, gaunama iš Aspergillus niger (DSM 18404)
                           
                        
                               
                           
                           
                              
                                 Analizės metodas
                                  (3)
                              
                              Kiekybiniam endo-1,4-beta-ksilanazės veikimo įvertinimui:
                              viskozimetrinis metodas, pagrįstas klampumo sumažėjimu endo-1,4-beta-ksilanazei veikiant ksilano turintį substratą (kviečių arabinoksilaną) esant 3,5 pH ir 55 °C temperatūrai.
                              Kiekybiniam endo-1,4-beta-gliukanazės veikimo įvertinimui:
                              viskozimetrinis metodas, pagrįstas klampumo sumažėjimu endo-1,4-beta-ksilanazei veikiant gliukano turintį substratą (miežių betagliukaną) esant 3,5 pH ir 40 ° C temperatūrai.
                           
                        
               
                  Paršeliai
                  (nujunkyti)
               
               
                  –
               
               
                  560 TXT
                  250 TGU
               
               
                  –
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Naudoti pašaruose, turinčiuose daug nekrakmolingų polisacharidų (ypač betagliukanų ir arabinoksilanų), pvz., kurių sudėtyje yra daugiau kaip 30 % kviečių, miežių ir (arba) kvietrugių.
                           
                        
                              3.
                           
                           
                              Rekomenduojama dozė vienam kilogramui visaverčio pašaro:
                              
                                           
                                       
                                       
                                          paršeliams (nujunkytiems):
                                          560-840 TXU/250-375 TGU;
                                       
                                    
                                           
                                       
                                       
                                          mėsiniams viščiukams:
                                          280-840 TXU/125-375 TGU;
                                       
                                    
                                           
                                       
                                       
                                          vištoms dedeklėms:
                                          560-840 TXU/250-375 TGU;
                                       
                                    
                                           
                                       
                                       
                                          mėsiniams kalakutams:
                                          560-840 TXU/250-375 TGU;
                                       
                                    
                                           
                                       
                                       
                                          mėsinėms antims:
                                          280-840 TXU/125-375 TGU.
                                       
                                    
                        
                              4.
                           
                           
                              Naudoti nujunkytiems paršeliams maždaug iki 35 kg.
                           
                        
                              5.
                           
                           
                              Sauga: tvarkant produktą reikia dėvėti kvėpavimo takų apsaugos priemones, saugos akinius ir pirštines.
                           
                        
               
                  2019 m. balandžio 22 d.
               
            
                  Mėsiniai viščiukai
               
               
                  280 TXT
                  125 TGU
               
            
                  Dedeklės
               
               
                  560 TXT
                  250 TGU
               
            
                  Mėsiniai kalakutai
               
               
                  560 TXT
                  250 TGU
               
            
                  Mėsinės antys
               
               
                  280 TXT
                  125 TGU
               
            
         (1)  1 TXU – tai fermento kiekis, atpalaiduojantis 5 mikromolius redukuojančių cukrų (ksilozės ekvivalentai) per minutę iš kviečių arabinoksilano, esant 3,5 pH ir 40 °C temperatūrai.
      
         (2)  1 TGU – tai fermento kiekis, atpalaiduojantis 1 mikromolį redukuojančio cukraus (gliukozės ekvivalentais) per minutę iš miežių beta-gliukano, esant 3,5 pH ir 40° C temperatūrai.
      
         (3)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives